*Tämä artikkeli käsittelee jääkiekkoilijaa. Muista samannimisistä henkilöistä katso Filip Johansson.*

**Filip Johansson** (s. 23. maaliskuuta 2000 Västerås, Ruotsi) on ruotsalainen jääkiekkopuolustaja, joka pelaa NHL-joukkue Vancouver Canucksissa. Minnesota Wild varasi hänet ensimmäisellä kierroksella 24. pelaajana NHL:n varaustilaisuudessa 2018.

Ura
---

### Seuraura

Johansson on Fagersta AIK:n kasvatti. Hän siirtyi 13-vuotiaana Avesta BK:hon kaudeksi 2013–2014. Johanssonia valmensi Dalarnan joukkueessa TV-Puckenissa Patrik Andersson, joka toimi myös Leksands IF:n J18-junioreiden valmentajana. Hän houkutteli Johanssonin joukkueeseen kaudeksi 2015–2016. Johansson jakoi J18 Allsvenskanissa Leksandin sisäisen tehotilaston voiton Kalle Erikssonin kanssa lukemalla +14. Hän voitti kauden päätteeksi sarjan hopeaa. Johansson pelasi valtaosan kaudestaan myös Leksandin U16-junioreissa. Johansson jakoi tehoilla 9+20=29 koko U16 Elitin puolustajien pistepörssin toisen sijan Brynäs IF:n Victor Söderströmin kanssa edellään vain Rögle BK:n Jakob Bondesson.

Kaudella 2017–2018 Johansson debytoi Leksandin miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa hän pelasi 23 runkosarjaottelua tehden yhden maalin ja 11 nousukarsintasarjan ottelua tehopistein 2+3=5. Maaliskuussa 2018 Johansson teki joukkueen kanssa kaksivuotisen ammattilaissopimuksen.

Minnesota Wild varasi Johanssonin ensimmäisellä kierroksella 24. pelaajana NHL:n varaustilaisuudessa 2018.

Kesäkuussa 2022 Johansson solmi kahden vuoden ja arvoltaan 1,85 miljoonan dollarin arvoisen tulokassopimuksen Canucksin kanssa.

### Maajoukkueura

Johansson pelasi alle 18-vuotiaiden MM-kilpailuissa vuonna 2018, jolloin hän voitti pronssia. Johansson pelasi myös alle 18-vuotiaiden Ivan Hlinkan muistoturnauksessa vuonna 2017 voittaen pronssia sekä World U-17 Hockey Challengessa vuonna 2016 voittaen kultaa. Yhteensä hän on pelannut kahdeksan nuorten ja 37 poikien maaottelua.

Muuta
-----

Johanssonin pikkuveli Ludvig pelaa maalivahtina Fagersta AIK:n junioreissa. Veljesten isä Benny ja isoisä Kjell Johansson ovat pelanneet myös jääkiekkoa. Kjell pelasi omalla urallaan hyökkääjänä kaksi kautta (1969–1971) Ruotsin pääsarjatasolla Surahammars IF:n ja Fagersta AIK:n joukkueissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | Leksands IF | SuperElit | 34 | 4 | 4 | 8 | 24 | 2 | 0 | 0 | 0 | 0 |
| 2017–2018 | Leksands IF | SuperElit | 29 | 4 | 5 | 9 | 12 | – | – | – | – | – | U18 | 7 | 0 | 2 | 2 | 2 |
|  | Leksands IF | Allsvenskan | 23 | 1 | 0 | 1 | 4 | – | – | – | – | – |
| 2018–2019 | Leksands IF | Allsvenskan | 47 | 1 | 3 | 4 | 28 | – | – | – | – | – |
| 2019–2020 | Leksands IF | SHL | 39 | 2 | 2 | 4 | 14 | – | – | – | – | – |
|  | Leksands IF | SuperElit | 3 | 1 | 1 | 2 | 4 | – | – | – | – | – |
| 2020–2021 | Frölunda HC | SHL | 46 | 6 | 5 | 11 | 12 | 2 | 0 | 0 | 0 | 0 |
| 2021–2022 | Frölunda HC | SHL | 47 | 3 | 8 | 11 | 8 | 9 | 5 | 2 | 7 | 0 |
| 2022–2023 | Frölunda HC | SHL | 51 | 5 | 16 | 21 | 8 | 12 | 2 | 3 | 5 | 4 |
| 4 kautta | yhteensä | SHL | 183 | 16 | 31 | 47 | 42 | 23 | 7 | 5 | 12 | 4 |
| 2 kautta | yhteensä | Allsvenskan | 70 | 2 | 3 | 5 | 32 | – | – | – | – | – |

Lähteet
-------

* Filip Johansson The Internet Hockey Databasessa (englanniksi)
* Filip Johansson Eurohockey-sivustolla (englanniksi)
* Filip Johansson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Filip Johansson *Elite Prospects*. Everysport Media Group AB.  (englanniksi)
2. 1 2  Rönnkvist, Ronnie: Här är nästa Filip som leksingarna ställer sitt hopp till *Hockeysverige.se*.  29.6.2017. NewsMe. Viitattu 25.6.2018. (ruotsiksi)
3. ↑  Broman, Elin: 2-årskontrakt till Filip Johansson *leksandsif.se*.  14.3.2018. Leksands IF Ishockey AB. Viitattu 25.6.2018. (ruotsiksi)
4. ↑